**Redovna izborna Skupština Društva - priopćenje**

Društvo Iločana i prijatelja Iloka održalo je u ponedjeljak 11.travnja 2016.godine u prostorima Matice hrvatske svoju Redovnu izbornu Skupštinu. Rješenjem Gradskog ureda Grada Zagreba za opću upravu (Klasa: UP/I-230-02/2016-02/608; URBROJ: 251-07-11-16-2, od 01.srpnja 2016.) odobren je upis promjena u Registar udruga RH-a uz obrazloženje da su navedene promjene i izbori izvršeni u skladu sa Zakonom i Statutom Društva.

**Uz Izvješća o:** radu Društva u proteklom mandatnom razdoblju, financijskom poslovanju te Planu aktivnosti u narednom mandatnom razdoblju, provedeni su redovni izbori za: članove Izvršnog i Nadzornog odbora, predsjednika, dopredsjednika i tajnika Društva.

**a)Izvršni odbor** (9 članova): Vlatko Bašić, Anto Groznica, Đuro Horvatović, Davor Ivančić, Ksenija Ivančić, Maja Ivanović, Ante Logarušić, Ante Pavičić, i Vlatka Vražić.

**b)Nadzorni odbor** (3 člana): Ana Ivančić, Željko Ivanović i Mirjana Zelenika. Iz redova Izvršnog odbora Skupština je jednoglasno izabrala: **Antu Pavičića** za predsjednika Društva, **Kseniju Ivančić** za dopredsjednicu Društva te  **Maju Ivanović** za tajnicu Društva.

**U Izvješću o radu Društva** u proteklom mandatnom razdoblju poseban osvrt dat je na:

 **\*humanitarne aktivnosti u razdoblju 2012. do 2016.**

**-**donacija /poklon knjiga u izdanju Matice hrvatske najboljim učenicima OŠ u Iloku i u Šarengradu, svibanj 2012. i svibanj 2014. a na zamolbu Društva vrijednu donaciju knjiga za knjižnice obiju škola donirala je Matica hrvatska u svibnju 2014.godine.

-pokušaj prikupljanja novčanih priloga za repromaterijal kojim bi iločki slikar A. Bakter priredio humanitarnu izložbu slika gdje bi sav prihod usmjeren potrebitim ustanovama u Iloku (bez odaziva! -novčana pomoć poplavljenima u Slavoniji u iznosu od 2.000,00 kn (svibanj 2014.godine). -novčana potpora/donacija za Projekt „Vukovarski Vodotoranj“ u iznosu 2.000,00 kn, travanj 2016.

 **\*kulturno-umjetničke aktivnosti u tom razdoblju:**

**-**Vinkovo u Iloku 2012., 2014., 2015. i 2016. uz dodatne programske sadržaje: obilasci grada Vukovara, Memorijalnog centra Domovinskog rata, Ovčare, Muzeja grada Iloka, Franjevačkog samostana u Iloku, Starih iločkih podruma, Muzeja vučedolske kulture u Vučedolu, … **-**Susret Iločana i prijatelja Iloka u Matici hrvatskoj u svibnju i listopadu 2012. popraćeno izložbom slika iločkog slikara A. Baktera, obilježavanjem 170.obljetnice spomena i rada Matice hrvatske, svečanom sv. misom uz Kapistranovo i obilježavanjem Dana grada Iloka u Zagrebu, prezentacijom „Turističko-projektnom aktivnosti grada Iloka“ u izlaganju gosp. Ivice Miličevića, direktota TZ-a grada Iloka, predstavljanjem monografije “Ilok i iločki kraj u Domovinskom ratu“ koju je predstavila gđa Dubravka Tomšik Krmpotić, ravnateljica Muzeja grada Iloka i monografije o iločkom tramincu „Princ s Principovca“ koju je predstavio gosp. Mladen Papak, direktor Iločkih podruma te prikazom gđe Maje Novaković, tajnice Ogranka MH u Iloku „O radu Ogranka MH u Iloku; sve „začinjeno“ glazbom i pjesmama Mješovitog zbora Župe sv. Josipa iz Zagreba i tamburašima „Iločke bekrije“ iz Iloka.

**-** u siječnju 2013. pokrenuta edukacijska radionica u suradnji s kućom „Vitron“ o kulturi vina „Svaki tjedan vinar jedan“ uz spomen na poznate stručnjake iz područja vinarstva i vinogradarstva.**-**Svečanosti u povodu 30.obljetnice spomena i rada Društva Iločana, listopad 2013. popraćeno sv. misom uz blagdan sv. Ivana Kapistrana, svečanom sjednicom Skupštine Društva na kojoj su zaslužnim tvrtkama i pojedincima dodijeljene Povelje, Zahvalnice, Priznamja, a gradonačelnik grada Iloka uručio je Društvu Javno pisano Priznanje kojim Grad Ilok zahvaljuje Društvu za sav njegov doprinos gradu Iloku i Iločanima koje Društvo okuplja; u glazbenom dijelu, uz Mješoviti zbor Župe sv. Josipa, nastupili su tamburaši Đ. Horvatovića „Jurjaši“ i HKUD „Željezničar“ iz Zagreba;

 **-**Svibanjski susret Iločana i prijatelja Iloka u Matici hrvatskoj, svibanj 2014. uz „Prezentaciju arheološkog nalazišta Gradec kod Bapske“ u izlaganju dr.sc. Marcela Burića s Katedre FF-a u Zagrebu i nastup Mješovitog zbora Župe sv. Josipa iz Zagreba;

**-**Božićni susreti Iločana i prijatelja Iloka u Matici hrvatskoj siječanj 2015. i prosinac 2015. uz bogat programski sadržaj: prikazom „Božićnih običaja iločkoga kraja“ izlagači: gđa Ivka Pavičić i gosp. Mato Batorović, izložbom „Industrijska baština grada Iloka i Istočne Hrvatske“, a u glazbenom dijelu nastupom tamburaša i pjevača Mješovitog zbora Župe sv. Josipa i folklorne skupine Učeničkog doma Marije Jambrišak iz Zagreba; prezentacijom „Germanizmi u iločkom govoru“, autorice dr.sc. Barbare Štebih Golub s Instituta za hrvatski jezik i jezikoslovlje  **-**Obilježavanje Dana sjećanja na progonstvo Iločana, 15. listopada 2014. (gost susreta prof. J.Jurčević) -Suorganizatori znanstvene tribine „Tla Iloka-ishodište vrhunskih vina“, studeni 2015. (predstavio iločanin akademik Ferdo Bašić).

**-** Suorganizatori izložbi slika iločkoga slikara A. Baktera

 **-** Sudionici predstavljanja knjiga Iločanina Tomislava Supeka;

**-** Sudionici obilježavanja „Iločke berbe grožđa“ i Dana grada Iloka u Iloku;U izvješću o radu Društva u proteklom mandatnom razdoblju bilo je riječi i o: administrativno-financijskim poslovima, uvjetima rada, potporama/donacijama, javnosti rada Društva, o članstvu te o suradnji s institucijama i udrugama.

**Smjernice i sastavnice Plana rada Društva**, sukladno i odrednicama Statuta Društva, za naredno mandatno razdoblje sadrže:

 - Obilježavanje tradicionalnih manifestacija i susreta u Zagrebu i u Iloku: Vinkovo, Iločka berba grožđa, Kapistranovo i Dani grada Iloka, 25.obljetnica progonstva Iločana;

- Suradnja s Maticom hrvatskom u Zagrebu, Muzejom grada Iloka, Gradskim muzejom Vukovar, Ogrankom MH u Iloku i drugim institucijama

- Organizacija/suorganizacija izložbi, predstavljanja knjiga i sl.

- Rad s članstvom (okupljanje i učlanjivanje novih)

 **- Ostale aktivnosti:** Redovne i izborna Skupština, administrativno-financijski poslovi, … Izvršni će odbor u svakoj kalendarskoj godinu donositi Operativni plan rada Društva po pojedinim ovim sastavnicama kada ti sadržaji budu aktualni, a krajem svake kalendarske godine na sjednici Redovne skupštine donijeti će se Okvirni plan rada Društva za narednu kalendarsku godinu. Svi su prisutni **jednoglasno prihvatili kako sva podnesena izvješća o radu Društva u proteklom mandatnom razdoblju tako i** predložene smjernice i sastavnice Plana rada Društva za naredno mandatno razdoblje. Sukladno novom Statutu Društva, a na prijedlog Izvršnog odbora, za svu materijalnu potporu u radu Društva jednoglasnom odlukom Skupštine podupirućim članovima Društva proglašeni su ovi pojedinci i tvrtke: **Tomislav Bošnjak,** Zagreb**, OPG Zelenika** iz Iloka, **Tiskara „Rotim i Market“** iz Lukavca kod Velike Gorice, **„Auto Will“** iz Zagreba te**„Elmona“ d.o.o.** iz Zagreba. Svima njima bit će uručene Zahvalnice Društva. Zahvalom domaćinu Matici hrvatskoj na svim njenim potporama u radu Društva, zahvala je upućena svima na koji su na bilo koji način doprinijeli u dosadašnjem radu Društva i radu ove Izborne skupštine, članstvo i novoizabrana tijela Društva pozvani su na suradnju, a svi prisutni na prigodno druženje.

 Ante Pavičić